Source: http://www.ucps.sk/clanok--2533/Stanovy_SFZ_-_casove_znenie_platne_od_22_2_2013_do_22_11_2013.html
Timestamp: 2020-01-23 04:39:03+00:00

Document:
UčPS - Stanovy SFZ - časové znenie platné od 22.2.2013 do 22.11.2013
Stanovy SFZ - časové znenie platné od 22.2.2013 do 22.11.2013 NEPREČÍTANÉ
25.11.2013, JUDr. Peter Sepeši
PRÁVNE INŠTITÚTY / TÉMY: Stanovy SFZ,	Športové občianske zduženia,	Individuálne členstvo v SFZ
POJMY: stanovy,	SFZ - Slovenský futbalový zväz,	futbal,	občianske združenie,	orgány SFZ,	orgány na riešenie sporov,	Komora pre rozhodovanie sporov (Dispute resolution chamber),	Rozhodcovský súd zriadený Slovenským futbalovým zväzom ,	prezident SFZ,	UEFA (Európska futbalová asociácia),	FIFA (Medzinárodná futbalová federácia),	konferencia,	členstvo
schválené na konferencii SFZ dňa 22. februára 2013 v Liptovskom Jáne (platné a účinné dňom ich schválenia).
hráč - hráč/hráčka futbalu, futsalu alebo plážového futbalu,
reprezentant - hráč, ktorý písomne alebo iným obvyklým spôsobom prijal poverenie[2] SFZ alebo iného oprávneného subjektu (napr. Slovenský olympijský výbor, Slovenská asociácia univerzitného športu) reprezentovať Slovenskú republiku ako člen reprezentačného družstva v ktorejkoľvek vekovej a výkonnostnej kategórii v športovom stretnutí alebo na inom reprezentačnom podujatí organizovanom v rámci činnosti SFZ,
väčšina jednoduchá - najmenej väčšina prítomných delegátov/členov kolektívneho orgánu SFZ pri dodržaní stanovených podmienok pre uznášaniaschopnosť.
Hlavné činnosti SFZ sú aktivity SFZ vykonávané sústavne, samostatne, v mene a na zodpovednosť SFZ, ktoré nie sú podnikaním[3] a nie sú vykonávané za účelom dosiahnutia zisku. Majetok, výnosy a príjmy vytvorené hlavnými činnosťami SFZ sa využívajú na napĺňanie poslania a cieľov SFZ a na úhradu výdavkov (nákladov) s nimi spojených.
organizovať a riadiť prípravu, činnosť a vzdelávanie športových odborníkov vrátane edičnej činnosti, najmä trénerov, lekárov, masérov, fyzioterapeutov, rozhodcov, delegátov, usporiadateľov, športových manažérov, športových právnikov a iných funkcionárov a pracovníkov aparátu SFZ, vrátane vzdelávania akreditovaného Ministerstvom školstva, vedy, výskumu a športu Slovenskej republiky a vzdelávania podľa predpisov a konvencií FIFA a UEFA (napr. UEFA Coaching Convention), alebo iných medzinárodných organizácií,
princíp fair play[4] - konanie v súlade s etickými princípmi, ktoré sú v protiklade s koncepciou športového víťazstva za každú cenu, princípmi, ktoré podporujú integritu a rovnosť príležitostí pre všetkých súťažiacich, a zdôrazňujú úctu k človeku ako k osobnosti a hodnotu každého jednotlivca účastného na športovom podujatí,
princípy olympizmu - tak ako sú vymedzené v Olympijskej charte[5] Medzinárodného olympijského výboru,
Orgány SFZ vydávajú na základe týchto stanov, v rámci im zverenej právomoci a pôsobnosti, predpisy rozhodnutia, odporúčania a stanoviská, ktoré musia byť v súlade s týmito stanovami.
Zmeny stanov riadnych členov musia byť predložené SFZ do 30 dní od ich schválenia na ich posúdenie podľa článku 8 odsek 7. V časti, v ktorej právny útvar SFZ skonštatuje nesúlad zmien so stanovami SFZ, dotknutý člen zmeny stanov opätovne prerokuje a zosúladí ich obsah so stanovami SFZ podľa odporúčaní SFZ a to najneskôr do troch mesiacov od vyslovenia nesúladu. Inak sa zmeny, ktorých sa to týka, predložia na posúdenie nesúladu so stanovami SFZ konferencii (článok 43 písmeno d.).
Za porušenie Stanov SFZ a ostatných predpisov sa členovi SFZ alebo inej osobe podliehajúcej disciplinárnej právomoci orgánov SFZ ukladajú disciplinárne opatrenia[6].
V súlade so stanovami SFZ sa členovia SFZ zaväzujú v prípade vzniku sporov v rámci futbalového hnutia, súvisiacich s organizovaním alebo vykonávaním športovej činnosti, ovplyvňujúcich súťaže, účastníkov súťaží, hráčov, funkcionárov a pracovníkov aparátu SFZ, rešpektovať právomoc riešiť takéto spory prednostne prostredníctvom príslušných orgánov SFZ a rešpektovať právomoc rozhodcovského súdu zriadeného SFZ (ďalej len „rozhodcovský súd“) pod sankciou disciplinárneho opatrenia v zmysle disciplinárneho poriadku. Na rozhodcovský súd sa dotknutý člen SFZ môže obrátiť až po vyčerpaní riadnych opravných prostriedkov v konaní pred príslušnými orgánmi SFZ, ak v týchto stanovách alebo v štatúte rozhodcovského súdu nie je stanovené inak .
Amatérsky alebo profesionálny status hráčov a pravidlá pri prestupoch hráčov sú upravené Prestupovým poriadkom vychádzajúcim z platných Pravidiel FIFA pre status a prestupy hráčov (FIFA Regulations for the Status and Transfer of Players).
Reprezentant a člen realizačného tímu reprezentačného družstva je individuálnym členom SFZ.[7]
Povinnosť ochrany dobrého mena a pozitívnej reprezentácie slovenského futbalu a Slovenskej republiky sa vzťahuje aj na členov realizačného tímu slovenskej reprezentácie a ostatných zástupcov slovenského futbalového hnutia.[8] Ochranu požívajú aj symboly spojené s reprezentáciou Slovenskej republiky.
Športoví reprezentanti, športoví odborníci a členovia realizačných tímov sú počas športovej reprezentácie povinní používať štátny znak Slovenskej republiky a označenie štátnej príslušnosti.[9]
SFZ má právo na ocenenia a odmeny reprezentácie, okrem tých, ktoré organizátor medzinárodnej športovej súťaže alebo medzinárodného športového podujatia určil priamo reprezentantovi.[10]
Príjem zo športovej reprezentácie možno v súlade so zákonom[11] použiť iba na:
Komisia futsalu pozostáva z predsedu a štyroch členov komisie, z ktorých:
jeden člen je pracovník aparátu SFZ zodpovedný za rozvoj futsalu na území SR,
traja členovia sú volení výkonným výborom z kandidátov, ktorých navrhne Slovenský futsal,
jeden člen je volený výkonným výborom z kandidátov, ktorých navrhnú členovia SFZ.
Komisia futsalu na zabezpečenie odborných činností súvisiacich s organizáciou a riadením futsalu môže navrhovať zástupcov futsalu do komisií SFZ.
Ak o to požiada komisia futsalu, v rámci príslušnej komisie SFZ môže byť rozhodnutím výkonného výboru zriadená osobitná sekcia alebo senát komisie pre futsal, ktorá bude riešiť problematiku futsalu. Rozhodnutím výkonného výboru sa súčasne primerane upraví aj predpis SFZ upravujúci činnosť príslušnej komisie.
Členov sekcie alebo senátu komisie pre futsal podľa odseku 9 navrhuje komisia futsalu, členovia výkonného výboru SFZ alebo generálny sekretár na odbornom princípe.
Členstvo v SFZ je dobrovoľné. Každý člen združenia môže kedykoľvek v súlade s týmito stanovami zo združenia vystúpiť.[12]
Individuálny člen vystúpenie zo SFZ oznámi písomne útvaru SFZ, ktorý vedie Centrálny register členov SFZ alebo svojej overovacej autorite (článok 30 odsek 6).
Z dôvodu závažného alebo opakovaného porušenia povinnosti, ktoré je v zásadnom rozpore s predpismi alebo rozhodnutiami SFZ a vážne ohrozuje športovú etiku a dobré meno SFZ, môže výkonný výbor rozhodnúť o pozastavení členstva, a to aj s okamžitou účinnosťou.
Riadny člen SFZ, ktorého družstvo sa dva po sebe idúce súťažné ročníky nezúčastňuje v žiadnej majstrovskej súťaži organizovanej SFZ alebo jeho členmi, nemôže až do prihlásenia sa do takejto súťaže hlasovať na konferencii a jeho zástupca sa nemôže uchádzať o volenú funkciu alebo byť ustanovený do funkcie v SFZ.
O prijatí za riadneho člena SFZ rozhoduje konferencia po tom, čo žiadateľ o riadne členstvo splní podmienky uvedené v odseku 4 a 5.
športové kluby[13], ktoré môžu existovať v zákonom stanovenej právnej forme občianskeho združenia, vo forme obchodnej spoločnosti, alebo vo forme rozpočtovej alebo príspevkovej organizácie,
podpis doložky, ktorou uzná právomoc Odvolacej komisie SFZ (ďalej len “odvolacia komisia”), rozhodcovského súdu, rozhodcovských orgánov FIFA a Športového arbitrážneho súdu v Lausanne (CAS), vo veciach týkajúcich sa členských vzťahov, stanov, uznesení a rozhodnutí športového hnutia, jeho členov a jemu podliehajúcich osôb, spolu so záväzkom využívať rozhodcovskú doložku zakladajúcu právomoc rozhodcovského súdu vo všetkých zmluvných vzťahoch s osobou podliehajúcou kompetencii SFZ a jeho členov, a pokiaľ je to možné, zabezpečiť využívanie rozhodcovskej doložky aj v zmluvných vzťahoch, do ktorých riadny člen vstúpi mimo štruktúr SFZ a jeho členov. Platnosť rozhodcovskej doložky je obmedzená na prípady sporov pripúšťajúcich rozhodcovské konanie podľa právneho poriadku SR,
písomný záväzok žiadateľa, že v prípade zániku členstva nezanikajú jeho finančné a iné záväzky, ktoré mu vznikli v čase členstva.
navrhnúť kandidáta na volenú funkciu v rámci SFZ, ak tieto stanovy neupravujú inak,
vydávať vlastné vykonávacie predpisy pre ich činnosť a pre súťaže, ktoré riadia a organizujú, pri dodržaní článku 11 odsek 2,
Člen SFZ je povinní najmä:
v súlade s článkom 13 a článkom 28 odsek 5 písmeno i. stanov SFZ prijať záväzok, že akýkoľvek domáci spor, súvisiaci so stanovami, predpismi a rozhodnutiami SFZ, FIFA a UEFA, bude prednostne riešiť prostredníctvom príslušných orgánov SFZ, a ak ide o spor, ktorý pripúšťa arbitrážne konanie, člen sa podriadi právomoci rozhodcovského súdu; člen je tiež povinný podriadiť sa právomoci Športového arbitrážneho súdu (CAS),
Orgánmi pre zabezpečenie spravodlivosti sú disciplinárna komisia, odvolacia komisia a licenčné orgány.
individuálne členstvo v SFZ,
Členovia orgánov SFZ sú povinní vykonávať svoju pôsobnosť v súlade so zákonom[14] s náležitou odbornou starostlivosťou a v súlade so záujmami SFZ a jeho členov. Nesmú uprednostňovať svoje záujmy, záujmy určitej skupiny členov alebo záujmy tretích osôb pred záujmami SFZ.
Zodpovednosť orgánov a volených funkcionárov SFZ je určená nasledovne:
volebná komisia, revízna komisia, disciplinárna komisia, odvolacia komisia, licenčné orgány a komisia rozhodcov zodpovedajú konferencii,
Funkčné obdobie orgánov volených konferenciou končí zvolením nových členov týchto orgánov na volebnej konferencii konanej v posledných dvoch mesiacoch funkčného obdobia, najneskôr uplynutím posledného dňa mesiaca, v ktorom uplynuli štyri roky od ustanovenia do orgánu alebo do funkcie, ak ďalej nie je stanovené inak.
V záujme zabezpečenia kontinuity a plynulosti procesov prebiehajúcich v rámci činností SFZ sa stanovuje, že predsedovia a ostatní volení členovia orgánov SFZ sú po uplynutí ich mandátu oprávnení naďalej vykonávať činnosť v orgánoch, ktorých boli členmi, a to až do zvolenia alebo ustanovenia nového predsedu a členov orgánov.
V podmienkach SFZ platí princíp nezlučiteľností výkonu funkcie v zastupiteľskom, výkonnom, kontrolnom orgáne, v orgáne pre zabezpečenie spravodlivosti a na rozhodcovskom súde, ako aj nezlučiteľnosť postavenia pracovníka aparátu SFZ s výkonom volenej funkcie na rovnakom stupni riadenia futbalu, v tom istom období.
Výkon funkcie vo výkonnom výbore alebo členstvom v kontrolnom orgáne, orgáne pre zabezpečenie spravodlivosti alebo v odbornej komisii, je nezlučiteľné s výkonom funkcie rozhodcu na rovnakom stupni riadenia futbalu.
Predsedom ani iným členom revíznej komisie, disciplinárnej komisie, odvolacej komisie, licenčných orgánov, licenčnej komisie, komisie rozhodcov, zmierovacej komisie, nesmie byť funkcionár futbalového klubu zaradeného v súťažiach riadených futbalovým zväzom, v rámci ktorého príslušný orgán pôsobí.
V prípade, ak voči osobe vykonávajúcej funkciu v SFZ bolo vznesené obvinenie zo zločinu[15] alebo z úmyselného trestného činu spáchaného v súvislosti s výkonom funkcie alebo činnosti v SFZ, výkonný výbor bezodkladne rozhodne o pozastavení výkonu funkcie tejto osoby až do konečného rozhodnutia v trestnej veci vo vzťahu k tejto osobe.
Na volebnej konferencii konanej spravidla raz za štyri roky sa uskutočňujú voľby prezidenta, ostatných členov výkonného výboru, predsedu revíznej komisie, predsedu disciplinárnej komisie, predsedu odvolacej komisie, predsedu a členov prvostupňového orgánu licenčného konania, predsedu odvolacieho orgánu licenčného konania a predsedu komisie rozhodcov.
24 delegáti za Úniu ligových klubov,
odseku 1 písmeno c. tvoria zástupcovia Únie ligových klubov, ktorí preukážu svoje oprávnenie byť delegátom s právom hlasovať pred začiatkom konferencie, pričom každý jeden klub združený v Únii ligových klubov jednostranným písomným právnym úkonom ustanoví jedného delegáta s právom hlasovať, zostávajúcich delegátov ustanoví písomným právnym úkonom Únia ligových klubov,
rozhoduje o prijatí a vylúčení riadneho a pridruženého člena a posudzuje nesúlad jeho stanov so stanovami SFZ;
ustanovuje a odvoláva rozhodcov rozhodcovského súdu,
ustanovuje a odvoláva nezávislého audítora a schvaľuje jeho správu k účtovnej závierke,
rozhoduje o iných otázkach a záležitostiach uvedených v schválenom programe konferencie.
Na prijatie rozhodnutia vo veciach podľa článku 43 odsek 2 písmeno a., g., s., t. a u. je potrebný súhlas kvalifikovanej väčšiny delegátov s právom hlasovať.
Na prijatie rozhodnutia na opakovanom zasadnutí konferencie pri rozhodnutiach podľa odseku 3 sa vyžaduje kvalifikovaná väčšina. Pri ostatných rozhodnutiach postačuje na opakovanom zasadnutí konferencii ich schválenie jednoduchou väčšinou.
Riadne voľby do orgánov SFZ volených konferenciou vyhlasuje volebná komisia tak, aby sa konali najskôr 30 dní pred uplynutím štyroch rokov odo dňa konania posledných riadnych volieb.
nominuje kandidátov na voľby do orgánov FIFA a UEFA, s výnimkou kandidátov na členov výkonného výboru FIFA a UEFA, alebo do iných športových organizácií.
Rozhodnutia prijaté výkonným výborom nadobúdajú okamžitú účinnosť, pokiaľ výkonný výbor nerozhodne inak. Proti rozhodnutiu výkonného výboru nie je prípustný opravný prostriedok. Rozhodnutie výkonného výboru môže zrušiť alebo zmeniť konferencia alebo sám výkonný výbor z vlastnej iniciatívy alebo na podnet revíznej komisie, alebo jej predsedu. Právo požiadať o preskúmanie rozhodnutia výkonného výboru rozhodcovským súdom podľa článku 65 odsek 5 tým nie je dotknuté.
Volebná komisia pripravuje a organizuje voľby všetkých orgánov SFZ a členov orgánov SFZ, ktorých podľa týchto stanov volí konferencia, kontroluje priebeh týchto volieb a vyhlasuje ich výsledky.
Predsedu komisie volí a odvoláva konferencia. Ostatných členov komisie volí a odvoláva výkonný výbor.
Za predsedu komisie môže byť navrhnutý iba kandidát, ktorý má vysokoškolské vzdelanie druhého stupňa získané na právnickej fakulte vysokej školy v Slovenskej republike alebo má uznaný diplom o vysokoškolskom právnickom vzdelaní druhého stupňa vydaný zahraničnou vysokou školou a najmenej tri roky odbornej právnickej praxe.
Disciplinárna komisia rozhoduje spravidla v trojčlenných senátoch. Vo veciach určených v disciplinárnom poriadku môže rozhodnúť aj určený člen komisie samostatne. V najzávažnejších veciach môže predseda komisie rozhodnúť, že rozhodnutie bude prijaté po prerokovaní a hlasovaní v pléne tvorenom všetkými členmi komisie.
Odvolacia komisia rozhoduje v druhom stupni o odvolaniach proti rozhodnutiam volebnej komisie, disciplinárnej komisie, proti rozhodnutiam odborných komisií a iných orgánov SFZ vydaných v prvom stupni, proti ktorým je odvolanie prípustné, ak ďalej nie je stanovené inak (článok 60 odsek 2).
Podrobnosti o činnosti odvolacej komisie, jej zložení, pôsobnosti, právomociach, priebehu konania, poplatkoch a spôsobe rozhodovania upravuje štatút odvolacej komisie a ďalšie predpisy SFZ.
Článok 64 - Komisie ad hoc a pracovné skupiny
Výkonný výbor môže v prípade potreby vytvoriť komisiu ad hoc alebo pracovnú skupinu, ktorá bude vytvorená na určitý čas nie dlhší ako dva roky a/alebo na stanovený účel.
Vytvorená komisia ad hoc alebo pracovná skupina podliehajú priamo výkonnému výboru alebo určenému členovi výkonného výboru.
Členovia SFZ sú pod sankciou disciplinárneho opatrenia v zmysle disciplinárneho poriadku povinní riešiť spory zo vzťahov súvisiacich s činnosťou v rámci futbalového hnutia pred rozhodcovským súdom, pokiaľ to nevylučuje zákon. Členovia zabezpečia splnenie tejto povinnosti aj v prípade im podriadených osôb.
Rozhodcovský súd je oprávnený rozhodovať aj o návrhoch na preskúmanie[16] konečných rozhodnutí orgánov SFZ, oblastných a regionálnych zväzov, Únie ligových klubov, Slovenského futsalu a futbalových klubov, ak sa tieto rozhodnutia týkajú majetkových alebo iných vecí spadajúcich do pôsobnosti rozhodcovského súdu podľa predpisov upravujúcich rozhodcovské konanie, platných na území SR.
Rozhodcovský súd sa pri svojej činnosti riadi platnými právnymi predpismi, svojím štatútom a rokovacím poriadkom.
ďalšie náležitosti súvisiace s ochranou záujmov účastníkov rozhodcovského konania[17].
Vo veciach neupravených v rokovacom poriadku postupuje stály rozhodcovský súd podľa ustanovení zákona o rozhodcovskom konaní a podľa Občianskeho súdneho poriadku.
Predseda a predsedníctvo rozhodcovského súdu sú volení z radov rozhodcov súdu všetkými rozhodcami rozhodcovského súdu na obdobie štyroch rokov.
Na úhradu nákladov prevádzky rozhodcovského súdu prispievajú na základe zmluvy so SFZ aj ďalšie národné športové zväzy, ktorých spory rozhodcovský súd rozhoduje.
Účtovným obdobím[18] SFZ je jeden kalendárny rok.
Za zostavenie rozpočtu na príslušný kalendárny rok, ročných účtovných výkazov[19] SFZ a správy o hospodárení zodpovedá generálny sekretár.
dotácie z rozpočtu verejnej správy a granty,[20]
zabezpečenie starostlivosti o športové talenty.[21]
Na účely podnikania v športovej reprezentácii môže SFZ založiť obchodnú spoločnosť, ak je v nej jediným spoločníkom alebo akcionárom. Podiel na zisku obchodnej spoločnosti po zdanení možno použiť len na účely uvedené v odseku 2.[22]
Rozhodovanie vo veciach podľa odseku 1 a 2 patrí do výlučnej kompetencie výkonného výboru, ktorý môže rozhodnúť o tom, či týmito právami bude disponovať výhradne SFZ, alebo či za účelom využívania týchto práv SFZ založí obchodnú spoločnosť, v ktorej bude jediným spoločníkom alebo akcionárom, a podiel na zisku obchodnej spoločnosti po zdanení bude použitý výlučne na plnenie zákonom vymedzených úloh[23].
právoplatným rozhodnutím ministerstva vnútra alebo súdu o jeho rozpustení.[24]
Pri zániku SFZ podľa odseku 2 písmeno b. vykoná majetkové vysporiadanie likvidátor určený ministerstvom vnútra.[25]
Doterajším členom SFZ, ktorí sa nezaregistrujú v systéme do informačného systému slovenského futbalu (ISSF) do 30. júna 2013, členstvo v SFZ k uvedenému dňu zaniká.

References: súd 
 súd 
 súd 
 súd 
 súd 
 súd